**ELEMENTI i KRITERIJ OCJENJIVANJA IZ FIZIKE NA DALJINU**

**7. i 8 . razred**

* **Elementi ocjenjivanja u fizici su :**
* **ZNANJE I VJEŠTINE,**
* **KONCEPTUALNI I NUMERIČKI ZADACI,**
* **ISTRAŽIVANJE FIZIČKIH POJAVA**
* **Znanje i vještina** : Prati se učenikova zainteresiranost kao i njegov trud (Učenik redovno prati nastavu i na vrijeme uredno i točno šalje svoje uratke na pregled). Kod učenika se također vrednuje sposobnost primjene naučenog, interpretiranje, samostalno izvođenje zaključaka.
* **DOVOLJAN (2):** Poznavanje osnovnih fizikalnih pojmova, zakona i fizikalnih jedinica. Rješavanje jednostavnijih zadatak u radnoj bilježnici. Učenik ne primjenjuje naučeno u zadacima. Učenik nije zainteresiran za rad i površno odrađuje zadano. Nije redovan u radu.
* **DOBAR (3):** Zna primijeniti sve fizikalne pojmove, zakone i fizikalne jedinice. Rješavanje zadataka iz radne bilježnice, redovno praćenje nastave i uz pomoć učiteljice rješava domaći rad. Povremeno zaboravi odraditi zadano.
* **VRLO DOBAR (4):** Razumije fizikalne pojave i zakone. Zna sve formule i složenije zadatke radi uz pomoć učiteljice. U zadanom roku izvršava sve zadatke, redovno rješava radnu bilježnicu koju uredno šalje na pregled. Učenik je zainteresiran za nastavu.
* **ODLIČAN(5):** Potpuno i samostalno interpretira fizikalne pojave i zakone, samostalno rješava složenije zadatke bez pomoći učiteljice. Učenik odrađuje dodatne zadatke u zadanom roku i sam bez pomoći učiteljice odrađuje sve zadano. Domaći rad i radnu bilježnicu. Učenik s lakoćom primjenjuje naučeno gradivo u daljnjem radu. Povezuje gradivo fizike s drugim predmetima.
* **Konceptualni i numerički zadaci :** vrednuje se sposobnost učenika u rješavanju računskih zadataka, vrednuje se i prati učenikov napredak i kritičko razmišljanje .
* **DOVOLJAN (2):** Rješavanje jednostavnih zadataka s primjenom jednostavnih formula. Uz pomoć učiteljice. Učenik ne zna sam postaviti zadatak jer nije dovoljno usvoji pojmove koji su u zadatku dani.
* **DOBAR (3):** Učenik samostalno postavlja zadatke uz povremenu pomoć i ispravak učiteljice. Rješavanje zadataka malo složenijeg tipa (zadaci s korištenjem više formula- povezivanje formula), uz pomoć učiteljice.
* **VRLO DOBAR (4):** Složenije zadatke rade uz pomoć učiteljice. Zadaci koji uključuju povezivanje dosad naučenog gradiva, povezati i primijeniti naučeno. Učenik ponekad napravi neku malu grešku u pretvaranju mjernih jedinica.
* **ODLIČAN(5):** Učenik bez greške odrađuje sve. Samostalno rješava složenije zadatke bez pomoći učiteljice. Učenik odrađuje dodatne zadatke.
* **Istraživanje fizičkih pojava:** prati se učenikova aktivnost, urednost, točnost domaćeg rada. Da li je učenik na vrijeme poslalo sve traženo (opravdanje tehnički problemi). Zanimanje za predmet – učenik postavlja pitanja vezana za lekciju da bi proširio znanje iz predmeta.
* **DOVOLJAN (2):** Učenika se više puta opominje ili podsjeća da odradi traženo. Učenik svoje zadatke izvršava neuredno i nakon isteka zadanog roka. Više puta se traži da ispravi pogreške u radu.
* **DOBAR (3):** Učenik sa zakašnjenjem šalje domaći na pregled. U zadacima ima grešaka koje učenik nakon upozorenja i uputa ispravi. Nije redovan u rješavanju Radne bilježnice. Učenik ne sudjeluje aktivno u novom gradivu.
* **VRLO DOBAR (4):** Učenik uredno, redovno i bez podsjećanja šalje svoje domaće koji ponekad imaju neke sitne greške i nakon uputa učitelja budu ispravljene i u roku poslane na pregled. Učenik ponekad postavlja pitanja vezana za lekciju da bi bolje razumio gradivo.
* **ODLIČAN(5):** Učenik bez greške i na vrijeme odrađuje sve. Samostalno rješava složenije zadatke bez pomoći učiteljice. Odrađuje dodatne zadatke. Učenik dodatno postavlja pitanja na nove lekcije i traži pojašnjen radi boljeg znanja i proširivanja gradiva. Aktivno sudjeluje i svim tipovima nastave.

**NAČIN PROVJERE APLIKACIJA FORMS ISPITI ZNANJA U OBLIKU KVIZA S PONUĐENIM ODGOVORIMA I NADOPUNA TRAŽENOGA.**

**Pregled domaćih radova i radne bilježnice, aktivnost učenika kod obrade novih lekcija.**